בית איכסא

בֵּית אִיכְּסָא (בערבית: بيت إكسا) הוא כפר פלסטיני, הנמצא בין שכונת רמות בירושלים לבין מבשרת ציון. הכפר שוכן בשטחי B של הרשות הפלסטינית, ומתגוררים בו כ-1,600 תושבים. העומד בראש הכפר הוא עומאר חמדן.

==היסטוריה==
על פי רישומים עות'מאניים, בתחילת המאה ה-16 מנה הכפר 79 משפחות. בשנת 1552 הוקדשו הכנסות המיסים של בית איכסא הוקדשו למוסד העימארה אל-עאמרה, בית התמחוי הגדול שהקימה הורם סולטאן, אשתו המועדפת של סולימאן הראשון בירושלים בתקופה העות'מאנית.<ref name=":0">רועי מרום, [https://www.academia.edu/48820058/Jindās_at_Lydda_s_Entrance_A_Cornerstone_of_the_Study_of_the_City_s_Rural_Hinterland_1459_1948_גִנְדַאס_בשערה_של_לוד_אבן_פינה_לחקר_העורף_הכפרי_של_העיר_1948_1459 גִ'נְדַאס בשערה של לוד: אבן פינה לחקר העורף הכפרי של העיר 1948-1459,] לוד-דיוספוליס 7, 2021, עמ' 19-16</ref> התעודה העת'מאנית מתארת את גבולות הכפר במושגים שחלקם אינם מזוהים כיום:

מהם מלוא הכפר בית [א]כסא מיישובי אל־קדס אל־שריף [ירושלים] [...] הגובל מדרום בח'לת אם לפעה וואדי אל־צראר ואתון אל־עראיש [כבשן סיד] [...] ושלוחה בין אדמתו ו[בין אדמות] בית חנינא [...] וצפונה בשעב אל־ביץ' ועראק שיש בו צלב והבריכה של הכפר אשמואיל והדרך ההולכת לכפר בדו ומערבה בדרך הנזכרת ועולה ממנו אל רִגמֵי בדו ואל־עארוץ' ועין אל־עליק ואדמות בית טֻלְמַא. <ref></ref>

תעודת ההקדש מלמדת כי לרשות תושבי הכפר הייתה אדמה חקלאית במזרעת ח'רובה ליד מודיעין-מכבים-רעות.

במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור..<ref></ref>

בשנת 1863, עבר במקום חוקר ארץ ישראל הצרפתי ויקטור גרן, וכתב כי במקום 300 תושבים. הוא ציין כי הכפר מוקף בגפנים ובעצי זית.<ref>Guérin, 1868, p. [https://archive.org/stream/descriptiongog01gu#page/256/mode/1up 256]</ref> הכפר הופיע במרשם כפרים עות'מאני משנת 1870 לערך, בו נכתב כי במקום 70 בתים ואוכלוסייה של 147 נפש, אמנם מספר זה כלל רק גברים.<ref>Socin, 1879, p. [https://archive.org/stream/zeitschriftdesde01deut#page/146/mode/1up 146]</ref><ref>Hartmann, 1883, p. [https://archive.org/stream/bub_gb_BZobAQAAIAAJ#page/n935/mode/1up 127]</ref>

הארכאולוג הצרפתי קלרמון-גנו כתב בשנת 1874 כי הוא שמע מתושבי הכפר כי הוא נודע גם בשם אום-אל-אלה. הוא ציין כי תושבי הכפר בימיו השתייכו לבני זייד ומקורם בצפון. לאחר שקיבלו אישור להתיישב במקום, הם העניקו לכפר את השם בית איכסא, שקשור לשם האתני כסוואני.<ref name="MSharon">Sharon, 1999, pp. [https://books.google.com/books?id=EPFDU8POrXIC&pg=PA105 105] -108</ref><ref>Clermont-Ganneau, 1896, vol. 2, p. [https://archive.org/stream/archaeologicalre02cler#page/42/mode/1up 42]</ref>

לפי הגאוגרף סאמי הדאווי, בשנת 1922 מנה הכפר כ-791 תושבים וכ-1,410 תושבים בשנת 1945. בקרב נבי סמואל נכבש הכפר בידי כוחות ההגנה, אולם לאחר הכישלון בקרב על נבי סמואל הם נסוגו מבית איכסא, תוך שהם הורסים בתים בכפר. יריות מכיוון בית איכסא המשיכו להטריד את התנועה לירושלים. לאחר מלחמת העצמאות הייתה בית איכסא בשטח הפקר בין קווי צה"ל והלגיון הירדני. במסגרת הסכמי שביתת הנשק נמסרה בית איכסא לירדנים, תמורת החלק בבית צפאפא שנדרש לצורך הפעלת הרכבת מתל אביב לירושלים. הכפר הועבר לידי הלגיון במאי 1949 ובעקבות זאת פורסמה ידיעה על ירי על הנוסעים בכביש 1, שהוכחשה.

בסוף המאה ה-19 רכשו יהודים 791 דונם מאדמות הכפר. ב-1948 עם כיבוש השטח בידי ירדן, עברה האחריות על הנכסים ל"אפוטרופוס הירדני על נכסי אויב". ב-1967 עבר השטח לידי ישראל והאחריות על האדמות עברה לידי הממונה הממשלתי.

===לאחר 1967===
ב-2011 הכפר לא היה מופרד בגדר ההפרדה מהצד הישראלי. לפי התוואי שאושר בממשלת שרון בשנת 2003, אמורה הייתה הגדר להפריד בין בית-איכסא לבין יתר שטחי בי של הרשות הפלסטינית. בשנת 2006, בעת ממשלת אולמרט, אושר תוואי חדש של הגדר אשר הפריד בין בית-איכסא לשטח ישראל. בשנת 2009 הוקמה גדר מצפון-מערב לכפר אשר מפרידה את הכפר מיתר שטחי בי של הרשות הפלסטינית, גדר שהוגדרה כזמנית עד שתיבנה גדר ההפרדה בתוואי שאושר ב-2006.

בשנת 2009, הוחלט בעקבות מחאות גופים ירוקים ותושבי מבשרת ציון, כי תוואי קו הרכבת המהיר לירושלים, אשר תוכנן תחילה לעבור בשטחי ישראל שבגבולות הקו הירוק, יעבור במנהרה מעבר לקו הירוק. לצורך כך הופקעו מהכפר כ-20 דונם למטרת מנהרה שבה תעבור הרכבת. כמו כן עוד 30 דונם יופקעו לצורך הקמת כביש גישה ושטח התארגנות להקמת מסילת רכבת אשר לאחר סיום הבניה ישוקמו ויחזרו למצבם המקורי.
==גלריית תמונות==
<gallery widths="250" heights="250" perrow="2">
קובץ:BeitIksaFeb172023 04.jpg|החלק הצפוני של הכפר
קובץ:BeitIksaFeb172023 07.jpg|החלק הדרומי של הכפר
קובץ:WadiIsaBeitIksaFeb172023 05.jpg|ואדי עיסא (נחל שמואל), בחלקו הצפוני היורד מנבי סמואל ועובר בין שכונת רמות אלון לבין בית איכסא
קובץ:WadiIsaBeitIksaFeb172023 03.jpg|ואדי עיסא (נחל שמואל), בחלקו הצפון-מערבי, העובר בין נבי סמואל לבין בית איכסא
קובץ:WadiIsaBeitIksaFeb172023 01.jpg|ואדי עיסא (נחל שמואל), בחלקו הדרומי, העובר בין שכונת רמות אלון נבי סמואל לבין בית איכסא
</gallery>
==קישורים חיצוניים==

* 
* [https://web.archive.org/web/20170113083200/http://www.beit-iksa.com/ Official website]
* Survey of Western Palestine, Map 17: [https://web.archive.org/web/20181103051759/http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons
* [http://vprofile.arij.org/jerusalem/pdfs/factsheet/Beit%20Iksa_EN.pdf Beit Iksa Village (Fact Sheet)], המכון למחקר יישומי - ירושלים, ARIJ
* [http://vprofile.arij.org/jerusalem/pdfs/vprofile/Beit%20Iksa_Vp_En.pdf Beit Iksa Village Profile], ARIJ
* [http://vprofile.arij.org/jerusalem/images/english/Beit%20Iksa_ap_en.jpg Beit Iksa aerial photo], ARIJ
* [http://vprofile.arij.org/jerusalem/pdfs/needsfordevelopment/Beit%20Iksa.pdf Locality Development Priorities and Needs in Beit Iksa], ARIJ

==הערות שוליים==

קטגוריה:נפת אל-קודס
קטגוריה:הרשות הפלסטינית: יישובים